Gewapende rooftog by Ackermans | Maroela Media
"Sewe verdagtes het die winkel net voor sluitingstyd betree," het kapt. Thivhulawi Tshilate, woordvoerder van die polisie, gesê. "Een van die verdagtes het 'n vuurwapen te voorskyn gebring en 'n personeellid gedwing om hulle te wys waar die kluis is."
Die verdagtes het selfone, klere en 'n onbekende hoeveelheid kontant gebuit.
"Die polisie is dadelik ontbied en hulle het twee verdagtes agterna gesit," het Tshilate bygevoeg. "Vyf verdagtes, tussen 28 en 36 jaar oud, is uiteindelik in hegtenis geneem. Die polisie het ook beslag gelê op 'n Norinco 9mm-pistool, 'n gedeelte van die kontant, 'n wit Toyota Quantum, selfone en klere."